**ΠΡΑΚΤΙΚΟ ΓΙΑ ΤΗΝ ΑΝΑΔΕΙΞΗ ΤΟΥ ΕΚΠΡΟΣΩΠΟΥ ΤΩΝ ΜΕΛΩΝ ΕΙΔΙΚΟΥ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ (ΕΕΠ) ΜΕ ΤΟΝ ΑΝΑΠΛΗΡΩΤΗ ΤΟΥ ΣΤΗ ΣΥΓΚΛΗΤΟ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

Η Τριμελής Εφορευτική Επιτροπή συγκροτήθηκε στις 19/11/2021, με βάση την με αριθμ. πρωτ. 22050/21/ΓΠ Πρυτανική απόφαση, με σκοπό την ανάδειξη εκπροσώπου των μελών Ειδικού Εκπαιδευτικού Προσωπικού (Ε.Ε.Π.) με τον αναπληρωτή του στη Σύγκλητο του Πανεπιστημίου Θεσσαλίας. Η Επιτροπή συνεδρίασε στις 22/11/2019 και έλαβε υπόψη:

1. Τις διατάξεις του ν. 4589/2019 (ΦΕΚ 13/τ.Α΄/29.01.2019) «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας με τα Τ.Ε.Ι. Θεσσαλίας και Στερεάς Ελλάδας, Παλλημνιακό Ταμείο και άλλες διατάξεις.»
2. Την με αριθμ. πρωτ. 153348/Ζ1/15.09.2017 (ΦΕΚ 3255/τ.Β΄/15.09.2017) απόφαση του Υπουργού Παιδείας, Έρευνας και Θρησκευμάτων, με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄ 114)»
3. Η με αριθμ. πρωτ.147084/Ζ1/2021 ( ΦΕΚ 5364/Β/19-11-2021) « Καθορισμός του τρόπου διεξαγωγής της ηλεκτρονικής ψηφοφορίας των εκλογικών διαδικασιών των οργάνων των Α.Ε.Ι. - Ρύθμιση των τεχνικών ή οργανωτικών μέτρων σχετικά με τη διεξαγωγή της διαδικασίας και την προστασία των δεδομένων προσωπικού χαρακτήρα»
4. Η με αριθμ. πρωτ. 21207/21/ΓΠ/09-11-2021 (Ορθή Επανάληψη: 10-11-2021) (ΑΔΑ ΨΟΞ8469Β7Ξ-ΝΕ2) Προκήρυξη Διενέργειας Εκλογών για την ανάδειξη εκπροσώπων των μελών του Ε.Ε.Π., του Ε.ΔΙ.Π., του Ε.Τ.Ε.Π. και των Διοικητικών Υπαλλήλων, και του αναπληρωτή τους στη Σύγκλητο του Πανεπιστημίου Θεσσαλίας, για το χρονικό διάστημα από 1.12.2021 έως 30.11.2023».
5. Την με αριθμ. πρωτ. 22610/Ζ1/ΓΠ/ 19-11-2021 ενημέρωση της Διεύθυνσης Διοικητικού του Πανεπιστημίου Θεσσαλίας με θέμα «Διαβίβαση αιτήσεων υποψηφίων».
6. Το Ν. 4485/2017 (ΦΕΚ Α’ 114/4-8-2017) που ορίζει τις προϋποθέσεις υποβολής υποψηφιότητας

Η Τριμελής Εφορευτική Επιτροπή, λαμβάνοντας υπόψη το έγγραφο με αρ. πρωτ. 22160/21/ΓΠ της Διεύθυνσης Διοικητικού του Πανεπιστημίου Θεσσαλίας διαπίστωσε ότι μέχρι την ημερομηνία λήξης υποβολής υποψηφιοτήτων υποβλήθηκε μία (1) υποψηφιότητα που πληροί τις προϋποθέσεις:

Καφενταράκης Ιωάννης, μόνιμο μέλος Ειδικού Εκπαιδευτικού Προσωπικού (ΕΕΠ)

ΠΕ κατηγορίας, Α’ βαθμίδας του Πανεπιστημίου Θεσσαλίας

Με βάση τα ανωτέρω, οι εκλογές για την ανάδειξη εκπροσώπου Ε.Ε.Π. στη Σύγκλητο του Πανεπιστημίου Θεσσαλίας ορίζονται στις 29 Νοεμβρίου 2021, από 9:00 μέχρι 13:00 και θα πραγματοποιηθούν με ηλεκτρονική ψηφοφορία μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ».

Το παρόν πρακτικό θα σταλεί μέσω ηλεκτρονικού ταχυδρομείου σε όλα τα μέλη Ε.Ε.Π. του Πανεπιστημίου Θεσσαλίας και θα αναρτηθεί στην κεντρική ιστοσελίδα του Πανεπιστημίου Θεσσαλίας.

Βόλος, 23 Νοεμβρίου 2021

Η Τριμελής Εφορευτική Επιτροπή

Μαριάνθη Μπατσίλα Ευαγγελία Ξηροφώτου Θεμιστοκλής Τσαταλάς